હિંદ સ્વરાજ અને પછી આત્મકથા બન્નેમાં ગાંધી લખે છે, ભૂખમરો ભાગે તે રસ્તે જ સ્વરાજ મળે. સ્વરાજતો એ રસ્તે મળ્યું કે નહીં એ ચર્ચા ન કરીએ તોય ખાદીથી ગાંધી ભારતની ભૂખમરો વેઠતી પ્રજા ને તેમાંથી બહાર કાઢી શક્યા. અંગ્રેજોની લૂંટ ને ઘણે અંશે અટકાવી શક્યા. મિલ માલિકો દ્વારા થતું મજૂરોનું શોષણ અટકાવી શક્યા. અને આજ ખાદી અને સ્વદેશીના વિચારથી જન્મેલા અસહકારના આંદોલન વડે સો વર્ષની અંગ્રેજ સરકારના પાયા હચમચવી નાંખ્યા.